Prognoza ANM pentru următoarele două zile în București. Temperaturile depășesc 30 de grade Celsius.
Miercuri și joi, în București, temperaturile maxime vor ajunge la 34-35 de grade Celsius. Indicele de temperatură-umezeală (ITU) va depăși pragul critic de 80 de unități. Cerul va fi variabil, iar vântul va sufla slab până la moderat.
Vremea va fi călduroasă, cu maxime de 34-35 de grade Celsius, iar disconfortul termic va fi accentuat, miercuri și joi, în București.Potrivit prognozei speciale a ANM, de miercuri de la ora 10.00 până joi la ora 9.00, vremea va fi călduroasă, iar indicele temperatură-umezeală (ITU) va depăși pragul critic de 80 de unități al disconfortului termic. Cerul va fi mai mult senin, iar vântul va sufla slab până la moderat.Temperatura maximă se va situa în jurul valorii 34 de grade, iar cea minimă nu va coborî sub 20 de grade Celsius.Joi, de la ora 9.00 la ora 22.00, disconfortul termic se va menține accentuat, va fi caniculă, iar indicele temperatură-umezeală (ITU) va depăși pragul critic de 80 de unități. Cerul va fi variabil, iar vântul va sufla slab până la moderat.